124 Službeni list Europske unije 11/Sv. 113 31996R1257 2.7.1996. SLUŽBENI LIST EUROPSKIH ZAJEDNICA L 163/1 UREDBA VIJEĆA (EZ) br. 1257/96 od 20. lipnja 1996. o humanitarnoj pomoći VUEĆE EUROPSKE ZAJEDNICE, uzimajući u obzir Ugovor o osnivanju Europske zajednice, a posebno njegov članak 130.w, uzimajući u obzir prijedlog Komisije (!), u skladu s postupkom utvrđenim u članku 189.c Ugovora (*), budući da ljudi u nevolji, žrtve prirodnih nepogoda, ratova i izbijanja sukoba, kao i ostalih usporedivih izvanrednih okolnosti imaju pravo na međunarodnu humanitarnu pomoć kada njihova nadležna tijela nisu u mogućnosti pružiti djelotvornu pomoć; budući da su civilne operacije za zaštitu žrtava sukoba ili uspo- redivih izvanrednih okolnosti uređene međunarodnim humani- tarnim pravom, te bi se stoga trebale na odgovarajući način smatrati dijelom humanitarnog djelovanja; budući da humanitarna pomoć ne obuhvaća samo operacije pružanja pomoći u spašavanju i očuvanju života u izvanrednim situacijama ili neposredno nakon njih, već i djelovanja koja omogućuju slobodan pristup žrtvama i slobodan dotok takve pomoći; budući da humanitarna pomoć može biti preduvjet za mjere razvoja i rekonstrukcije, te stoga mora obuhvatiti cjelokupno razdoblje trajanja krize i razdoblje neposredno nakon krize; budući da u ovom kontekstu to može uključivati element krat- kotrajnog oporavka koji ima za cilj olakšavanje dotoka pomoći, sprečavanje jačanja učinaka krize i početak pomaganja osobama pogođenima krizom kako bi povratile minimalnu razinu samo- dostatnosti; budući da postoji osobita potreba za preventivnim djelovanjem kako bi se osigurala pripremljenost za rizike nepogoda, te radi (!) SL C 180, 14.7.1995., str. 6. (*) Mišljenje Europskog parlamenta od 30. studenoga 1995. (SL C 339, 18.12.1995., str. 60.), Zajedničko stajalište Vijeća od 29. siječnja 1996. (SL C 87, 25.3.1996., str. 46.) i Odluka Europskog parla- menta od 21. svibnja 1996. (SL C 166, 10.6.1996.). toga za uspostavljanje odgovarajućeg sustava ranog uzbunji- vanja i intervencije; budući da bi stoga trebalo osigurati i ojačati djelotvornost i dosljednost sustava za sprečavanje i intervenciju na razini Zajed- nice te na nacionalnoj i međunarodnoj razini koji su uspostav- ljeni kako bi zadovoljili potrebe uzrokovane prirodnim nepogo- dama ili nesrećama izazvanim ljudskim djelovanjem ili uspore- divim izvanrednim okolnostima; budući da se humanitarna pomoć čiji je jedini cilj sprečavanje ili ublažavanje ljudske patnje pruža svim žrtvama bez diskrimi- nacije na temelju rase, etničke pripadnosti, vjere, spola, dobi, nacionalnosti ili političkog opredjeljenja i ne smije se voditi ili biti podložna političkim razlozima; budući da se odluke o humanitarnoj pomoći moraju donositi nepristrano i isključivo u skladu s potrebama i u interesu žrtava; budući da uska koordinacija između država članica i Komisije, kako na nivou donošenja odluka tako i na terenu, čini temelj djelotvornog humanitarnog djelovanja Zajednice; budući da Zajednica u okviru svog doprinosa učinkovitosti međunarodne humanitarne pomoći mora nastojati surađivati i uskladiti djelovanje s trećim zemljama; budući da bi radi postizanja tog cilja trebalo uspostaviti kriterije za suradnju s nevladinim organizacijama i međunarodnim agen- cijama i organizacijama specijaliziranim za područje humani- tarne pomoći; budući da se moraju očuvati, poštovati i poticati neovisnost i nepristranost nevladinih organizacija i ostalih humanitarnih institucija u provedbi humanitarne pomoći; budući da bi trebalo poticati suradnju u humanitarnom području između nevladinih organizacija u državama članicama i ostalim razvijenim zemljama s ekvivalentnim organizacijama u predmetnim trećim zemljama;